stanford-oval/wikipedia huggingface dataset:
לזארוס פאפאדופולוס

| --- | --- |

 לידה:  3 ביוני 1980 (בן 44) קרסנודר שבברית המועצות (כיום רוסיה)
 עמדה:  סנטר
 גובה:  2.13
 מספר:  6, 12, 14, 8
 דראפט:  2002 לא נבחר
 קבוצות כשחקן
 1996–2001   2001–2003   2003–2004   2004–2007   2007–2008   2008–2009   2009–2011   2011   2011–2012   2013-2012   2014:  הירקליס סלוניקי   פנאתינייקוס   הירקליס סלוניקי   דינמו מוסקבה  ריאל מדריד   פורטיטודו בולוניה   פאוק סלוניקי  חימקי מוסקבה   אולימפיאקוס   פאוק סלוניקי   קנאריה
 הישגים כשחקן
 X2 יורוליג (2002, 2012)   X2 אליפות יוון (2003, 2012)   יורובסקט (2005)   החמישייה השנייה של העונה ביורוליג (2007)
לזארוס פאפאדופולוס (ביוונית: Λάζαρος Παπαδόπουλος; נולד ב-3 ביוני 1980 בקרסנודר שברוסיה) הוא כדורסלן עבר יווני יליד רוסיה ששיחק בעמדת הסנטר.
קריירה

פאפאדופולוס החל את הקריירה בקבוצת הירקליס סלוניקי היוונית, בה שיחק חמש עונות לפני שעבר למועדון היווני פנאתינייקוס, איתו זכה בגביע היורוליג בעונת 2001/02, ובדאבל היווני בעונת 2002/03. לאחר שנתיים בפנאתינייקוס חזר להירקליס, ולאחר עונה עבר לקבוצת דינמו מוסקבה הרוסית. בעונותיו ביוון השתתף פאפאדופולוס 4 פעמים במשחק האולסטאר של הליגה היוונית, בשנים 2001–2004.
עם דינמו מוסקבה זכה פאפאדופולוס בגביע יול"ב בשנת 2006. בעונה שלאחר מכן שיחקה הקבוצה ביורוליג והודחה בשלב רבע הגמר על ידי פנאתינייקוס. למרות ההדחה נבחר פאפאדופולוס לחמישיית המצטיינים השנייה  של היורוליג, והיה הנציג היחיד של קבוצתו מבין מצטייני אותה עונה.
לאחר שלוש עונות בדינמו מוסקבה שיחק פאפאדופולוס עונה אחת בריאל מדריד, לאחריה חתם בקבוצת פורטיטודו בולוניה. בהמשך שיחק פאפאדופולוס בפאוק סלוניקי במשך שנתיים, חימקי מוסקבה ואולימפיאקוס איתה זכה באליפות הליגה היוונית, וביורוליג ב-2012. ב-2013 נכנס לחמישיית האולסטאר בליגה היוונית. בהמשך חזר לפאוק סלוניקי, וב-2014 סיים את הקריירה בעונת פרישה בקנאריה הספרדית, ב-2014.
קריירה בינלאומית

פאפאדופולוס שיחק כבר בנבחרות הצעירות של יוון. הישגו הבולט ביותר בנבחרות הצעירות הוא הזכייה במדליית הארד באליפות אירופה עד גיל 18 ב-1998.
עם הנבחרת הבוגרת של יוון השתתף פאפאדופולוס באליפויות אירופה בשנים 2001, 2005 (טורניר בו זכתה יוון ופאפאדופולוס נבחר לסנטר המצטיין) ו-2007. פאפאדופולוס הופיע גם באליפות העולם בכדורסל 2006 (בו סיימה יוון במקום השני) ובטורניר האולימפי באולימפיאדת אתונה 2004.
תארים > קבוצתיים

יורוליג :2002
אליפות הליגה היוונית:2003
הגביע היווני: 2003
יורוליג :2012
אליפות הליגה היוונית:2012
יול"ב קאפ :2006
זהביורובסקט 2005
כסףאליפות העולם בכדורסל 2006
ארדיורובסקט 2009
ארדאליפות אירופה לנבחרות עד גיל 18: 1998
תארים > אישיים

חמישיית העונה השנייה ביורוליג: 2007
אולסטאר הליגה היוונית (6): 2001, 2002, 2003, 2004, 2010, 2013
ירגזיים

| ירגזיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
שם מדעי
 Paridae ‏ויגורס, 1825
תחום תפוצה


ירגזיים (שם מדעי: Paridae; באנגלית הם קרויים "tit" או "titmice") הם משפחת ציפורי שיר קטנה, והם חיים בחצי הכדור הצפוני וגם בחלקים הטרופיים של אפריקה ושל אסיה. הירגזיים הם עופות קטנים באורך 10–20 ס"מ בממוצע, עם מקור קצר, "כיפה" שחורה לראשם וחלקם גם בעלי ציצה. הם חיים ביערות ברחבי העולם, אוכלים חרקים וזרעים ואף מגיעים לתחנות האכלה אנושיות. המינים הגדולים במשפחה זו הם ירגזי סולטני (אורך מקסימלי – 21 ס"מ, מסה מקסימלית – 49 גרם) וירגזי קרקעי (אורך מקסימלי – 20 ס"מ, מסה מקסימלית – 48.5 גרם). המינים הקטנים במשפחה זו הם ירגזי צהוב־גבה (אורך מקסימלי – 10 ס"מ, מסה מקסימלית – 5.9 גרם) וירגזי כיפת־אש (אורך מקסימלי – 10 ס"מ, מסה מקסימלית – 7 גרם).
את שמם העברי טבע מנדלי מוכר ספרים (שלום יעקב אברמוביץ') בספרו תולדות הטבע, ומקורו במילה 'רוגז', בגלל תוקפנותם כאשר הם מאוימים או מחפשים מזון. ירגזים אף מגרשים ציפורים אחרות, אפילו גדולות יותר, ממתקני האכלה קבועים. הם מהנפוצים בין ציפורי השיר באירופה וחלקם גם מגיעים לישראל.
בישראל מצויים המינים הבאים:
ירגזי מצוי (Parus major) - נפוץ בכל אזורי הארץ למעט מרכז הנגב ודרום הנגב, בעיקר בסמוך למשכנות האדם.
ירגזי חרמון (Poecile lugubris) - מצוי בחרמון מגובה 1,200 מ' עד סוף קו העצים, בגובה 1,800 מ' לערך.
ירגזי שחור (Periparus ater) - מזדמן נדיר.
רביית כלאיים בין ירגזיים תועדה פעמים רבות באסיה, אירופה, אפריקה ואמריקה הצפונית, לרוב בין ירגזים מאותו סוג, אם כי תועדה גם רביית כלאיים בין ירגזים מסוגים שונים, ואף קיים תיעוד ישן (Stresemann, 1919; Suchetet, 1897) של רביית כלאיים בין-משפחתית בין ירגזי תכול (Cyanistes cyanus) וגנובתן אירופי (Aegithalos caudatus). ניתוח משנת 2020 של נתונים פנוטיפיים מצביע על כך שרביית כלאיים מתרחשת ב-0.19% מכלל הירגזים בטבע ושמבין ציפורי השיר, תדירות רביית הכלאיים בירגזיים היא הגבוהה ביותר.
סוגים

סוג פויסילה (Poecile) (בו 15 מינים)
סוג פריפרוס (Periparus) (בו 3 מינים)
סוג פרדליפרוס (Pardaliparus) (בו 3 מינים)
סוג מכלולופוס (Machlolophus) (בו 5 מינים)
סוג מלאניפרוס (Melaniparus) (בו 15 מינים)
סוג לופופאנס (Lophophanes) (בו 2 מינים)
סוג סיטיפרוס (Sittiparus) (בו 5 מינים)
סוג באולופוס (Baeolophus) (בו 5 מינים)
סוג ירגזי (Parus) (בו 4 מינים)
סוג ירגזי-כחול (Cyanistes) (בו 3 מינים)
סוג ומין יחיד ירגזי קרקעי (Pseudopodoces humilis)
סוג ומין יחיד ירגזי כיפת-אש (Cephalopyrus flammiceps)
סוג ומין יחיד ירגזי צהוב-גבה (Sylviparus modestus)
סוג ומין יחיד ירגזי סולטני (Melanochlora sultanea)
סוגים > עץ פילוגנטי

העץ הפילוגנטי של משפחת הירגזיים על פי יוהנסון ואחרים (2013):
גלריה

ירגזי כחול אירואסייתי
לזאן

| --- | --- |
סמל לזאןסמל לזאן

מראה העיירה לזאן כפי שנשקף מפסגת הר השאמוסר
 מדינה:  שווייץ שווייץ
 קנטון:  וו (קנטון) וו
 מחוז:  אגל
 מושל:  Jean-Marc Udriot
 שפה רשמית:  צרפתית 
 שטח:  18.57 קמ"ר
 גובה:  1,260 מטרים
 אוכלוסייה:  ‏
  ‑ בעיירה:  3,970 (31 בדצמבר 2018)
 קואורדינטות:  46°20′00″N 7°00′00″E﻿ / ﻿46.333333333333°N 7°E﻿ / 46.333333333333; 7 
 אזור זמן:  UTC +1
 האתר הרשמי
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לזאן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לזאן(למפת וו רגילה) לוזאן איוורדון-לה-בן מונטרה ניון ווהלזאן(למפת וו מוגדלת) לוזאן איוורדון-לה-בן מונטרה ניון ווהלזאן  he tabBackground:;tabBorder:#aaa;defaultTab:0;
 
לזאן (בצרפתית: Leysin) היא עיירה במחוז אגל בקנטון וו באזור רומנדי דובר הצרפתית בשווייץ.
העיירה שוכנת בגובה של 1,260 מטר מעל פני הים על רכס האלפים הברניים בקצה המזרחי של אגם ז'נבה במרחק רבע שעת נסיעה מבירת המחוז אגל ושלשת רבעי שעת נסיעה מבירת הקנטון לוזאן.
היסטוריה

האזכור הראשון של ההתיישבות במקום בימי הביניים ב-1231–32 תחת השם Leissins ובשנת 1352 היא מופיעה בשם Leisins.
משנת 1475 ועד 1798 היה הכפר נתון תחת שליטה של ברן כאשר בשנת 1520 קיבל הכפר עצמאות מסוימת והורשה לבחור מועצה מנהלת משלו.
עד שנת 1702 הייתה העיירה קהילה משותפת עם אגל.
בשנת 1313 התגוררו בעיירה 61 תושבים בלבד עד שנת 1850 גדלה אוכלוסיית העיירה ל-415 תושבים ובשנת 1900 התגוררו בעיירה למעלה מאלף תושבים.
מיקומה של העיירה על צלע ההר גורם להיותה שטופת שמש ובעלת אוויר מיוחד, ואכן בעבר הייתה העיירה מפורסמת בבתי המרפא שבה, ואף הוקם בה בית ההבראה הראשון בעולם לילדים חולי שחפת. בתקופה שבין מלחמות העולם ועד שנות ה-50 אלפי חולים באו להתרפא בעיירה. בשנת 1946 היו בעיירה כ-80 בתי הבראה ומס' החולים בה הגיע ליותר מ-3,000.
בסוף שנות ה-50 התאימה עצמה העיירה למציאות המשתנה עם המצאת התרופה לשחפת וירידה במספר החולים, והפכה לאתר נופש קיץ וסקי. בשנת 1956 בנתה העיירה רכבלים ומתקני ספורט נוספים, כאשר בתי ההבראה לשעבר הפכו לבתי מלון ובתי ספר בינלאומיים (בי"ס לתיירות SHMS ו Leysin American School) המוסיפים למוניטין של הכפר.
בתי המלון המובילים בכפר: Hotel Le Grand Chalet, Hotel Central Residence, Alpine Classic Hotel Leysin, Les Airelles, ו Leysin Lodge.
תחבורה

הדרך הראשית לעיירה היא מכביש אזורי מספר 11 (המחבר בין אגל ושפיץ (Spiez)). ניתן להגיע לעיירה גם ברכבת המהירה הפדרלית SBB CFF FFS, על ידי החלפת רכבת בתחנת אגל לרכבת TPC בקו AL (אגל-לזאן).
בעיירה ישנה מעלית גונדולה העולה לפסגת ברנז הפעילה גם בחודשי הקיץ. מפסגת ההר ניתן לראות את רכסי האלפים הברניים והאלפים השבליים מסביב ואת אגם ז'נבה. אחת האטרקציות המפורסמות שם היא המסעדה המסתובבת (Restaurant tournant de la Berneuse) אשר ניתן לשבת בה ולצפות בכל האזור.
קיימות תוכניות שעדיין לא אושרו להאריך את קו הרכבת אגל-לזאן שיגיע עד פסגת ברנז וכך יוכלו להגיע ישירות לפסגת ההר ללא צורך במעבר רגלי בין הרכבת לרכבל כפי שצריך היום.
ספורט

בשנת 2008 ארחה לזאן את משחקי גביע העולם של הפדרציה הבינלאומית לסקי.
בנוסף ארחה לזאן בשנים האחרונות 3 תחרויות עולמיות נוספות לסקי (Boardercross ,Speedskiing) ואופני הרים (downhill mountain-biking).
הערות שוליים

↑  tripadvisor Leysin, Leysin, Switzerland Hotel Deals
| --- | --- |
בקרת זהויות :  NLI: 987007567755005171  BnF: cb13769584f (data)  HDS: 002282  LCCN: n91097743  MusicBrainz: 7c1920c7-d1b5-4740-9ea2-fbb25d95a930  VIAF: 149062187   WorldCat (עם VIAF): 149062187
כנסיית מתיאש

| --- | --- |

 מידע כללי
 סוג:  קתדרלה, כנסיית רובע, כנסייה קתולית 
 על שם:  מתיאש הראשון, מלך הונגריה 
 מיקום:  בל-בודה 
 מדינה:  הונגריה 
 מייסדים:  בלה הרביעי, מלך הונגריה 
 הקמה ובנייה
 תקופת הבנייה:  ?–1255
 תאריך פתיחה רשמי:  1896 
 אדריכל:  פרידיש שולק 
 סגנון אדריכלי:  אדריכלות גותית, התחייה הגותית 
 קואורדינטות:  47°30′07″N 19°02′03″E﻿ / ﻿47.501944444444°N 19.034166666667°E﻿ / 47.501944444444; 19.034166666667
 www.matyas-templom.hu
  (למפת בודפשט מוגדלת) כנסיית מתיאש(למפת בודפשט רגילה) כנסיית מתיאש
 
כנסיית מתיאש (בהונגרית Mátyás-templom) היא כנסייה קתולית בטירת בודה בבודפשט. המבנה הגותי הנוכחי, שייתכן והוקם על כנסייה קדומה יותר, הוא מהמאה ה-14 ועבר שיפוץ ושימור במאה ה-19.
במקור נקראה הכנסייה כנסיית גבירתנו אבל שמה העממי הוא על שם המלך מתיאש הראשון, מלך הונגריה שהורה להסב את המגדל הדרומי של הכנסייה לצורתו הנוכחית (מגדל גבוה ומחודד). המלך מתיאש גם התחתן פעמיים בכנסייה זו ובמקום נערכו טקסי הכתרה כולל של המלך האחרון לבית הבסבורג קרל הראשון, קיסר אוסטריה ב 1916. בזמן הכיבוש הע'ותמאני שימשה הכנסייה כמסגד הראשי בבודה.
כיום הכנסייה פתוחה לביקורים והיא כוללת גם מוזיאון כנסייתי ובו נשמרים העתקים של הכתר ההונגרי ותכשיטי ההכתרה.
לואי ארמנד הראשון, נסיך קונטי

| --- | --- |

 לידה:  30 באפריל 1661 פריז, ממלכת צרפת 
 פטירה:  9 בנובמבר 1685 (בגיל 24) פונטנבלו, צרפת 
 מדינה:  צרפת 
 בן או בת זוג:  Marie Anne de Bourbon (16 בינואר 1680–?) 
 
לואי ארמנד הראשון דה בורבון, נסיך קונטי (בצרפתית: Louis Armand Ier de Bourbon-Conti; ‏30 באפריל 1661 - 9 בנובמבר 1685) היה הנסיך דה קונטי מ-1666 עד מותו, וחתנו של לואי הארבעה עשר, מלך צרפת.
ביוגרפיה

פרנסואה לואי נולד ב-30 באפריל 1661 במלון "דה קונטי" בפריז, והיה בנם של ארמנד דה בורבון, נסיך קונטי ואן מארי מרטינוזי, בתו של ג'רולמו מרטינוזי ואחייניתו של הקרדינל מאזארן, דרך אמה.
באוגוסט 1679 הוא שימש כשליחו של קרלוס השני, מלך ספרד בנישואיו עם מארי לואיז ד'אורליאן. בשנת 1680 הוא התחתן עם מארי אן דה בורבון, בתו הלא חוקית של המלך לואי הארבעה עשר, מפילגשו הראשונה, לואיז דה לוואלייר. החתן והכלה היו בני 18 ו-13 בהתאמה, באותו זמן. מאחר שהם לא הונחו למה לצפות בלילה הראשון שלהם יחד, זה נגמר באסון, והנסיכה הצעירה נמלטה בייאוש. כתוצאה מכך, הנסיך לא רצה לחלוק את המיטה שלו שוב עם אישה.
הוא שירת בהצטיינות בפלנדריה בשנת 1683, ולאחר מכן, נגד רצונו של המלך, הלך להונגריה, שם הוא עזר לאוסטרים להביס את הטורקים בגראן באותה שנה. פרנסואה לואי מת ב-9 בנובמבר 1685 בטירת פונטנבלו, מאבעבועות שחורות, בהם הוא נדבק מאשתו. בזמן שהיא התאוששה לאחר כמה זמן, הנסיך נכנע למחלתו תוך חמישה ימים. מאחר שלא היו לו צאצאים, ירש את תאריו אחיו הצעיר, פרנסואה לואי, נסיך קונטי.
ירגזי שחור-סינר

| ירגזי שחור-סינר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: פויסילה
מין:: ירגזי שחור-סינר
שם מדעי
 Poecile hypermelaenus ‏ברזובסקי וביאנקי, 1891
תחום תפוצה


ירגזי שחור-סינר (שם מדעי: Poecile hypermelaenus) הוא מין של ציפור שיר קטנה וחומה ממשפחת הירגזיים החיה ביערות הרריים בדרום סין ומיאנמר. נחשב בעבר לתת-מין של ירגזי ביצות, אם כי פוצל ממנו. ירגזי שחור-סינר הוכרז כמין בסכנת הכחדה במיאנמר ב-4 במרץ 2020.
מאפיינים פיזיים

ירגזי שחור-סינר הוא מין עוף קטן וחום באורך 11.5 ס"מ ומשקל 9–11.5 גרם. הראש שחור מבריק עם לחיים לבנות. הבטן בצבע בז' ירקרק, והגב בצבע חום-ירוק זית. על החזה והגרון כתם שחור גדול, מקור שמו. אברות הזנב והכנפיים בצבע חום אפרפר. סוככות הכנף בצבע אפור כהה עם שוליים בצבע ירוק-זית. בכסות קיץ, הכיפה דהויה יותר, והגחון כהה ואפרפר יותר. דומה מאוד לקרוביו, ירגזי הרים וירגזי ביצות. הזנב קצר יותר מאצל ירגזי ביצות, הכתם השחור על החזה והגרון גדול יותר, והגחון ירקרק ולא חום. הזנב יחסית רבוע, כאשר אברות הזנב הקיצוניות קצרות רק במילימטר וחצי מהאמצעיות. אצל הצעירים, הכיפה דהויה, הלחיים צהבהבות, הגחון בז' חם ולא ירקרק, ואברות הזנב הקיצוניות עם שוליים לבנות. קשתית העין חומה כהה, והמקור שחור וקצר. כף הרגל בצבע אפור כחלחל. הכנף באורך 57–68.5 מ"מ אצל הזכרים ו-55–64 מ"מ אצל הנקבות. הזנב באורך 42.5–60 מ"מ. המקור באורך 9–11 מ"מ, וכף הרגל באורך 14–16.5 מ"מ. קריאות אופייניות נשמעות כ-"סטיפ" ו-"סי-סי" בקול גבוה ודק, "פסיופ" פוצץ, וגרגור "צ'רררר".
תפוצה ובית גידול

ירגזי שחור-סינר חי ביערות מחטניים הרריים בדרום סין וביערות מעורבים במיאנמר. טווח התפוצה (כ–1,490,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי שחור-סינר מסווג כמין ללא חשש. ירגזי שחור-סינר הוכרז כמין בסכנת הכחדה במיאנמר ב-4 במרץ 2020 על ידי מחלקת היערות של משרד משאבי הטבע ושימור הסביבה של מיאנמר (אנ').
טקסונומיה

הירגזי שחור-הסינר תואר לראשונה על ידי שני חוקרים רוסים, מיכאיל ברזובסקי וולנטין ביאנקי בשנת 1891. בעבר נחשב לתת-מין של ירגזי ביצות, אך פוצל ממנו. במשך שנים רבות נחשב למין בסוג ירגזי ביחד עם רוב הירגזיים האחרים, אך מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פויסילה, כפי שביצעו גופים אחדים, ובהם IUCN‏, ITIS‏, ו-IOC (אנ').‏ תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס. טקסון האחות של ירגזי שחור-סינר הוא ירגזי ביצות.
טקסונומיה > עץ פילוגנטי

לפי טריץ' ואחרים (2017), העץ הפילוגנטי של הסוג (Poecile) הוא:
הערות שוליים

↑  ירגזי שחור-סינר באתר הרשימה האדומה של IUCN
1 2 3  Simon Harrap, Tits, Nuthatches and Treecreepers, Bloomsbury Publishing, 2010-09-30, ISBN 978-1-4081-3518-1. (באנגלית)
1 2  Wayback Machine, web.archive.org, ‏2021-02-18
1 2  Black-bibbed Tit - eBird, ebird.org
↑  Black-bibbed Tit (Poecile hypermelaenus) - BirdLife species factsheet, datazone.birdlife.org
↑  M. Berezovskiĭ, V. L. Bīanki, G. N. Potanin, Ptitsy gansuiskago puteshestviia G. N. Potanina 1884-1887 : materialy po ornitologii Kitaia, glavnym obrazom iuzhnoi chasti provintsii Gansy, Sanktpeterburg :: Tip. I. Akademii nauk,
↑  Frank B. Gill, Beth Slikas, Frederick H. Sheldon, Phylogeny of Titmice (Paridae): II. Species Relationships Based on Sequences of the Mitochondrial Cytochrome-B Gene, The Auk 122, 2005-01-01, עמ' 121–143 doi: 10.1093/auk/122.1.121
↑  BirdLife International (BirdLife International), IUCN Red List of Threatened Species: Poecile hypermelaenus, IUCN Red List of Threatened Species, 2016-10-01
↑  ITIS - Report: Poecile hypermelaenus, www.itis.gov
↑  Waxwings and allies, tits, penduline tits – IOC World Bird List (באנגלית אמריקאית)
↑  Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019
↑  Christian Tritsch, Jochen Martens, Yue-Hua Sun, Wieland Heim, Improved sampling at the subspecies level solves a taxonomic dilemma – A case study of two enigmatic Chinese tit species (Aves, Passeriformes, Paridae, Poecile), Molecular Phylogenetics and Evolution 107, 2017-02, עמ' 538–550 doi: 10.1016/j.ympev.2016.12.014
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
לוח GNOME

| --- | --- |

GNOME Shell במבט כולל
 מפתח:  קרן GNOME
 גרסה אחרונה:  3.6.2 (12 בנובמבר 2012)
 מערכת הפעלה:  מערכות דמויות יוניקס
 נכתבה בשפות:  C
 סוג רישיון:  הרישיון הציבורי הכללי המוקטן של גנו
 קוד מקור:  https://gitlab.gnome.org/GNOME/gnome-panel.git 
 קטגוריה:  שולחנות עבודה
 live.gnome.org/GnomePanel
 
לוח GNOME (אנגלית: GNOME Panel) הוא ממשק מחשב מתכוונן, המכיל שורת משימות ותפריט הרצת תוכניות (כדוגמת התחל), ומהווה מרכיב בסיסי בחלק משולחנות העבודה של GNOME.
ב-GNOME גרסה 3 הוחלף הלוח ברכיבים אחרים דוגמת GNOME Shell, העובד רק עם מנהל החלונות Mutter, אך במידה והמשתמש מעוניין הוא יכול להחזיר את המצב לאחור ולהמשיך להשתמש בלוח GNOME.
מראה ואפשרויות

כברירת מחדל מופיעים ב־GNOME שני לוחות אופקיים במסך, אחד בתחתיתו והשני בקצהו העליון. בלוח העליון יש שלוש אפשרויות:
יישומים - שיגור תוכנות על פי קטגוריות.
מקומות - גישה למקומות שונים במחשב כהתקני אחסון ותיקיות מוגדרות מראש.
מערכת - רשימת תוכנות המיועדות לשליטה במערכת המחשב (ב־GNOME3 הוחלף בהגדרות).
בנוסף לדברים בסיסיים אלו ניתן להוסיף ידנית מגוון יישומים שימושיים כשעון, לחצן כיבוי מחשב, מקש נעילת תנועת עכבר, ניהול חיבורי רשת, וכן יישומונים.
| GNOME |
| --- | --- | --- |
| קהילה | קרן GNOME • כנס משתמשי ומפתחי קרן GNOME • מיזם GNOME |  |
| אישים | האבוק פנינגטון • פדריקו מנה • מיגל דה איקאסה |  |
| רכיבים | GNOME Shell • ‏ Mutter ‏ • GDM |  |
| יישומים | העין של GNOME • מסוף GNOME • קבצים • קופסאות GNOME ‏• Anjuta ‏• Baobab ‏• Bijiben ‏• Cheese ‏• Ekiga ‏• Empathy ‏• Evince ‏• Evolution ‏• File Roller ‏• Gedit ‏• Gitg ‏• Glade ‏• Rhythmbox ‏• Sound Juicer ‏• Totem ‏• Web |  |
| טכנולוגיות | Atk ‏• Cogl ‏• Clutter ‏• D-Bus ‏• Dconf ‏• GLib ‏• GNOME Keyring ‏• GObject ‏• GStreamer ‏• GTK+‎ ‏• GVFS ‏• Pango ‏• Vala |  |
יחסי זימבבואה–שווייץ

| יחסי זימבבואה–שווייץ |
| --- | --- |
זימבבואה: שווייץ


זימבבואה: שווייץ
שטח (בקילומטר רבוע)
390,757: 41,277
אוכלוסייה
16,713,567: 8,933,409
תמ"ג (במיליוני דולרים)
26,538: 884,940
תמ"ג לנפש (בדולרים)
1,588: 99,060
משטר
רפובליקה: רפובליקה קונפדרטיבית

יחסי זימבבואה–שווייץ הם היחסים הדיפלומטיים הרשמיים שבין רפובליקת זימבבואה לבין הקונפדרציה השווייצרית.
היסטוריה

רפובליקת זימבבואה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים שבין שווייץ וזימבבואה היו מאז ומתמיד איתנים והתחזקו אף יותר במאה העשרים ואחת.
לאחר הכרתה של שווייץ בעצמאות זימבבואה ב-17 באפריל 1980, שווייץ פתחה קונסוליה בהארארה, ששודרגה למעמד שגרירות ב-1981. ב-2008, שיתוף הפעולה השווייצרי החל להפוך משמעותי עבור זימבבואה שלאזרחיה ניתנה עזרה הומניטרית ועזרה בפיתוח המדינה. המשרד האזורי השווייצרי לשיתוף פעולה עבר מפרטוריה להארארה בשנת 2016.
נדבך חשוב ביחסים שבין המדינות הוא הנוכחות של המיסיונרים הנוצרים השווייצרים אשר נוכחים במדינה מאז העשור הראשון של המאה העשרים. הקהילה השווייצרית הגדולה ביותר בזימבבואה הוקמה ב-1906. הקהילה ידועה בעקבות בניית בית ספר יסודי בזימבבואה ב-1934, בו התחנכו חשובים מאנשי זימבבואה. הקהילה אחראית גם להקמת בית ספר טכנולוגי במדינה.
על פי הלשכה השווייצרית המרכזית לסטטיסטיקה, בסוף שנת 2016 התגוררו בזימבבואה 240 אזרחים שווייצרים.
נציגויות דיפלומטיות

שווייץ מיוצגת בזימבבואה בדרג השגרירות באמצעות שגרירות רשמית שהיא מחזיקה בהארארה, בירת המדינה.
זימבבואה אינה מיוצגת בשווייץ, הן בדרג השגרירות והן בדרג הקונסולרי.
יחסי וייטנאם–רוסיה

| יחסי וייטנאם–רוסיה |
| --- | --- |
וייטנאם: רוסיה


וייטנאם: רוסיה
שטח (בקילומטר רבוע)
331,210: 17,098,242
אוכלוסייה
101,141,305: 144,612,532
תמ"ג (במיליוני דולרים)
429,717: 2,021,421
תמ"ג לנפש (בדולרים)
4,249: 13,978
משטר
רפובליקה סוציאליסטית: רפובליקה פדרלית נשיאותית

יחסי וייטנאם–רוסיה הם היחסים הדו-צדדיים בין וייטנאם לרוסיה.
היסטוריה

וייטנאם קיבלה סיוע משמעותי מברית המועצות במהלך מלחמת הודו-סין הראשונה ובמהלך מלחמת וייטנאם. כבר בשנת 1955 קיבלה וייטנאם מברית המועצות ללא תשלום 170 אלף טונות אורז, 8,000 טונות סוכר ו-9 מיליון מ"ר בדי כותנה. מחזור הסחורות של ברית המועצות ווייטנאם בשנים 1955–1960 גדל כמעט פי 14 מ-3.3 מיליון רובל עד 42.8 מיליון רובל.
ב-3 בנובמבר 1978 במהלך הביקור הידידות הרשמי בברית המועצות של המפלגה הווייטנאמית ומשלחת הממשלה נחתמה אמנת ידידות ושיתוף פעולה בין ברית המועצות לבין הרפובליקה הסוציאליסטית של וייטנאם, וב-10 בדצמבר 1981 נחתה אמנה במוסקבה בין ברית המועצות לבין הרפובליקה הסוציאליסטית של וייטנאם על סיוע בעניינים אזרחיים, משפחתיים ופליליים.
וייטנאם קיבלה תמיכה ניכרת מברית המועצות עד להתמוטטותה של האחרונה, מאחר שווייטנאם הייתה חלק מקומקון ונחשבה למדינה סוציאליסטית.
היחסים כיום

בשנת 1994 נחתם במוסקבה הסכם על עקרונות יחסי ידידות. במרץ 2001, במהלך ביקורו הרשמי הראשון של נשיא הפדרציה הרוסית ולדימיר פוטין בווייטנאם, נחתמה ההצהרה על שותפות אסטרטגית בין רוסיה לווייטנאם. נשיא הפדרציה הרוסית ערך ביקורים רשמיים בווייטנאם בנובמבר 2006, אוקטובר 2010 ונובמבר 2013.
באוקטובר 2002 ויולי 2010, בהזמנת נשיא הפדרציה הרוסית, נערכו ביקורים רשמיים ברוסיה של מזכ"ל הוועד המרכזי של המפלגה הקומוניסטית בווייטנאם. באוגוסט 1998, מאי 2004 ואוקטובר 2008, נשיא הרפובליקה הסוציאליסטית של וייטנאם ערך ביקור רשמי בפדרציה הרוסית. ישיבות של ראשי המדינות מתקיימות באופן קבוע בפורומים בינלאומיים רב-צדדיים. ב-9 במאי 2010, נשיא וייטנאם נגויין מין טריט השתתף בחגיגות במוסקבה לרגל 65 שנה לניצחון במלחמה הפטריוטית הגדולה.
ב-5 במרץ 2015 החל ראש הממשלה דמיטרי מדבדב את ביקורו הרשמי בווייטנאם, במהלכו דנו המשלחות בסוגיות רבות. בשנת 2017, ניתן סיוע לווייטנאם להתמודדות עם נזקי הטייפון מטעם נשיא רוסיה ולדימיר פוטין. 40 טונות של סיוע הומניטרי נשלחו דרך משרד החירום וכן סכום של חמישה מיליון דולרים. באותה שנה החל שיתוף פעולה דו-צדדי בתחום הצבאי.
שיתוף פעולה כלכלי

בשנים 2003–2012 כמעט והוכפל סך הייצוא הרוסי לווייטנאם: מ-357 מיליון דולר ל-658 מיליון דולר. עם זאת, באותה תקופה, היבוא הווייטנאמי בפדרציה הרוסית צמח ביותר מפי עשרה: מ-156 מיליון דולר ל-2.313 מיליארד דולר. בשנת 2012, וייטנאם היוותה 16.3% מכלל היצוא הרוסי של ציוד וכלים חשמליים. בשנת 2012 עיקר הייצוא הרוסי לווייטנאם כלל ציוד וכלים חשמליים, פלדה מעורגלת, דשנים וציוד טלקומוניקציה. בשנת 2012 40.1% מהיבוא מווייטנאם לפדרציה הרוסית היה ציוד טלקומוניקציה, 9.7% היו בגדים, 7.5% היו נעליים, 7.3% היו דגים. ב-2012 ייבאה רוסיה 38% מייצוא הירקות והשורשים הווייטנאמיים, 25% מהדגים, 23% התה, 16% מהפירות המשומרים, 15% מהקקאו, 10% מהמכשירים הביתיים, 10% ציוד התקשורת, 6% מהטבק, 6% מהתרופות, 5% מהמחשבים. בשנת 2012 שלטו סחורות וייטנאמיות רבות בסך היבוא הרוסי מכל המדינות: תבלינים (29%), אורז (28%) וגומי טבעי (26%), שמן צמחי (14%), קפה (11%).
נציגויות דיפלומטיות

וייטנאם מחזיקה ברוסיה שגרירות במוסקבה ו-2 קונסוליות ביקטרינבורג וולדיווסטוק.
רוסיה מחזיקה בווייטנאם שגרירות בהאנוי ו-2 קונסוליות בהו צ'י מין סיטי ודה נאנג.
ירגזי קרקעי

| ירגזי קרקעי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: Pseudopodoces
מין:: ירגזי קרקעי
שם מדעי
 Pseudopodoces humilis ‏יום, 1871
תחום תפוצה


ירגזי קרקעי (שם מדעי: Pseudopodoces humilis) הוא מין של ציפור שיר ממשפחת הירגזיים החיה במרכז אסיה ברחבי רמת טיבט, צפון הודו, בהוטן ונפאל. ציפור זו יחידה בסוגה. ירגזי זה כשמו מעדיף לצעוד או לקפץ על הקרקע מאשר לעוף. אורכו של הירגזי הקרקעי 19–20 ס"מ ומשקלו עד 48.5 גרם. הוא בעל עיניים גדולות, רגליים ארוכות, פלומה עבה ובהירה ומקור דק ושחור הכפוף מטה, מאפיינים יוצאי דופן בקרב ירגזיים. הירגזי הקרקעי נחשב שנים רבות למין הקטן ביותר של עורביים, וסווג לסוג (Podoces), אבל הועבר למשפחת הירגזיים בעקבות מחקרים מורפולוגיים וגנטיים.